## Pravilnik o izmjenama i dopunama Pravilnika o izvršavanju vojne obveze i civilne službe

### NN 3/1994 (14.1.1994.), Pravilnik o izmjenama i dopunama Pravilnika o izvršavanju vojne obveze i civilne službe

# MINISTARSTVO OBRANE

Temeljem članka 113., 122. i 134. Zakona o obrani - pročišćeni tekst
("Narodne novine", broj 74/93), ministar obrane donosi

## PRAVILNIK

### O IZMJENAMA I DOPUNAMA PRAVILNIKA O IZVRŠAVANJU VOJNE OBVEZE I CIVILNE SLUŽBE

Članak 1.

U Pravilniku o izvršavanju vojne obveze i civilne službe ("Narodne
novine", broj 63/81, 12/82 i. 20/92) u članku 1., brišu se riječi
"uvjete i postupak za izbor novaka za kadete škola pričuvnih časnika"
, te točka i zarez iza njih.

Članak 2.

U članku 6, stavak 1. i 2. mijenjaju se i glase:

U evidenciju o osobi koja pohađa Policijsku školu ili Višu školu unutarnjih
poslova unose se podaci o upisu, pohađanju, te o završenom školovanju temeljem
uvjerenja o upisu i pohađanju, te svjedodžbe o završenom školovanju u Policijskoj
školi ili Višoj školi unutarnjih poslova.

U evidenciju o vojnom obvezniku koji je završio Policijsku školu ili
Višu školu unutarnjih poslova, u trajanju od najmanje 2 godine i proveo
na dužnosti ovlaštene osobe u unutarnjim poslovima ili stražara u kazneno-popravnim
ustanovama najmanje 2 godine unose se podaci o završenom školovanju i zaposlenju
temeljem svjedodžbe ili diplome Policijske škole ili Više škole unutarnjih
poslova i uvjerenja ovlaštenog tijela unutarnjih poslova odnosno kazneno-popravne
ustanove o vremenu provedenom na dužnosti ovlaštene osobe u unutarnjim
poslovima ili stražara u kazneno-popravnoj ustanovi.

Članak 3.

U članku 7. stavku 3. iza riječi "sposobnom za vojnu službu"
dodaju se riječi "ili sposobnom za vojnu službu s ograničenjem.

Članak 4.

U Članku 14. stavak 3. i 4. mijenjaju se i glase: Izuzetno od odredbe
stavka t ovog članka vojni obveznik ili kandidat za djelatne i pričuvne
časnike i dočasnike koji izgubi vojnu iskaznicu ili na drugi način ostane
bez nje za vrijeme služenja vojnog roka, odnosno školovanja u vojno-nastavnom
središtu, nestanak vojne iskaznice prijavljuje postrojbi odnosno ustanovi
oružanih snaga u kojoj služi vojni rok ili vojno-nastavnom središtu u kojem
se školuje. Ovlašteno vojno-nastavno središte, postrojba odnosno ustanova,
ranga bojne, puka ili višeg ranga, sukladno članku 132. Zakona izdaje vojnu
iskaznicu osobama iz stavka 3. ovog članka: nakon što o nestanku vojne
iskaznice izvijesti ovlašteni ured za obranu koji je proglašava nevažečom
u "Narodnim novinama".

Članak 5.

U Članku 22. stavak 3. mijenja se i glasi: "Učenik Policijske škole
ili Više škole unutarnjih poslova ne poziva se na liječničke i druge preglede,
te na psihološka ispitivanja i novačenje".

Članak 6.

U članku 23. briše se stavak 2.

Članak 7.

Članak 25. briše se.

Članak 8.

Članak 27. briše se.

Članak 9.

U članku 28. briše se točka 5.

Članak 10.

U članku 30 , točki 3. iza riječi "ocijenjeni sposobnima"
dodaju se riječi "ili sposobnima za vojnu službu 5 ograničenjem."
Točka 6. briše se, a dosadašnja točka 7. postaje točka 6.

Članak 11.

Članak 33. mijenja se i glasi: Novak, ocijenjen privremeno nesposobnim
za vojnu službu na vrijeme dulje od jedne godine po proteku najmanje dvije
trečine vremena na koje je utvrđena privremena nesposobnost, može na svoj
zahtjev biti upućen na ponovnu ocjenu sposobnosti za vojnu službu, ako
uz zahtjev priloži zdravstvenu dokumentaciju iz koje je vidljivo da jc
došlo do promjene zdravstvenog stanja koje utječe na poštoječu ocjenu sposobnosti."

Članak 12.

U članku 34. stavku 1. brišu se riječi "te o rodu, odnosno službi"
i riječi "i kadeta vojne škole." Iza stavka 1. dodaje se novi
stavak 2. koji glasi: "U vojnu iskaznicu novačka komisija upisuje
i rod, odnosno struku, a za obveznike civilne službe; civilnu službu".

Dosadašnji stavci 2. i 3. postaju stavci 3. i 4.

Članak 13.

Članak 35. mijenja se i glasi: "Uvjeti, kriteriji i postupak za
izbor vojnika koji se po završetku osnovne obuke upućuju na vojna učilišta
za izobrazbu člasnika i dočasnika, uredit će se posebnim propisima koje
donosi ministar obrane".

Članak 14.

Glava V. Izbor kadeta za škole pričuvnih časnika i članci 36., 37.,
38., 39., 40., 41. i 42. brišu se. Dosadašnje glave VI., VII., VIII., IX.,
X., XI., XIl., XIII, i XIV postaju glave V., VI., VII, VIII, IX, X, XI,
XIV i XIII

Članak 15.

U članku 56, stavku 5. iza riječi "sposobnim za vojnu službu"
dodaju se riječi.ili sposobnim za vojnu službu s ograničenjem".

Članak 16.

Članak 61. i 62. brišu se

Članak 17.

U članku 64. stavku 1. riječi "upravi za obranu" zamjenjuju
se riječima "uredu za obranu". Stavak 3. briše se.

Članak 18.

Članak 65. briše se.

Članak 19.

Članak 70 mijenja se i glasi: "Vojnika kod kojeg je nastala promjena
zdravstvenog stanja, koja utječe na njegovu sposobnost za vojnu službu,
liječnik vojne pošte upućuje na ocjenu sposobnosti za vojnu službu novačkoj
komisiji na čijem se području nalazi vojna pošta. Temeljem ocjene ovlaštene
novačke komisije o nesposobnosti za vojnu službu, odnosno privremenoj nesposobnosti
za vojnu službu vojnika, ovlaštena osoba u postrojbi utvrđena odredbama
članka 135. stavak 2. Zakona donosi rješenje o prekidu služenja vojnog
roka , te u jedinični karton i vojnu iskaznicu vojnika upisuje temelj i
datum prekida služenja vojnog roka i otpusta vojnika iz postrojbe. Ukoliko
novačka komisija ocijeni vojnika sposobnim za vojnu službu s ograničenjem,
a ocjena uvjetuje promjenu roda, struke ili vojnoevidencijsku specijalnost,
novačka komisija odreduje drugi rod, struku ili vojnoevidencijsku specijalnost
sukladno propisanim kriterijima".

Članak 20.

Članak 71. briše se.

Članak 21.

Članak 72. mijenja se i glasi: "O prekidu služenja vojnog roka
iz članka 106. Zakona rješavaju zapovjednici zbornog područja, zapovjednik
Hrvatske ratne mornarice i zapovjednik Hrvatskog ratnog zrakoplovstva i
protuzračne obrane".

Članak 22.

U članku 73. briše se stavak 3.

Članak 23.

Članak 75. briše se.

Članak 24.

U članku 78. stavku 1. riječi "koja ne smije biti starija od 6
mjeseci" zemjenjuju se riječima "pod uvjetom da posljednji specijalistički
nalaz ne smije biti stariji od 6 mjeseci."

Članak 25.

U članku 79. iza točke 1. dodaje se nova točka 2. koja glasi: "2.
sposoban za vojnu službu s ogranićenjem". Dosadašnje točke 2. i 3.
postaju točke 3. i 4.

Članak 26.

U članku 80, stavku 1. brišu se riječi.i upisuje u zdravstvenu knjižicu
i vojnu iskaznicu. Iza stavka 1, dodaje se novi stavak 2. koji glasi .Pisano
obrazloženo rješenje o ocjeni sposobnosti za vojnu službu iz prethodnog
stavka, novačka komisija upisuje u zdravstvenu knjižicu i vojnu iskaznicu,
a u vojnu iskaznicu upisuje i rod, odnosno struku. Dosadašnji stavak 2.
postaje stavak 3.

Članak 27.

Iza članka 80, dodaje se novi članak 80.a koji glasi: "Žena - vojni
obveznik koja je predviđena za raspored u ratne postrojbe pričuvnog sastava
oružanih snaga sukladno planu popune, uvodi se u vojnu evidenciju nakon
utvrdivanja ocjene sposobnosti za vojnu službu u ovlaštenoj zdravstvenoj
ustanovi i nadležnoj novačkoj komisiji."

Člana 28.

U članku 95. stavak 1. mijenja se i glasi: "Diplomatsko-konzularno
predstavništvo Republike Hrvatske u kojem se novak vodi u vojnoj evidenciji,
kada novak odsluži vojni rok u Republici Hrvatskoj, prevodi novaka iz evidencije
novaka u evidenciju osoba u pričuvnom sastavu." Stavak 2. briše se.

U dosadašnjem stavku 3. koji postaje stavak 2. brišu se riječi "i
2".

Članak 29.

U članku 97. stavku 1. iza riječi "koji stalno živi u inozemstvu"
dodaju se riječi "temeljem odobrenja države u kojoj se nalazi."

Članak 30.

U članku 98. stavku 1. i 2. iza riječi "sposobnim za vojnu službu"
dodaju se riječi "ili sposobnim za vojnu službu s ograničenjem".

Članak 31.

Članci 101., 102., 103., 104., 105., 106. i 107. brišu se.

Članak 32.

U cijelom tekstu Pravilnika riječ "jedinica" zamjenjuje se
sa riječi "postrojba", riječ "vojni starješina" sa
riječi "zapovjednik", a riječ "služba" sa riječi "struka",
sve u odgovarajućim padežima.

Članak 33.

Ovaj Pravilnik stupa na snagu osmoga dana od dana objave u "Narodnim
novinama".

Klasa: 80/93-01/76

Urbroj: 512-01-93-5036

Zagreb, 31. prosinca 1993.

Ministar obrane

**Gojko Šušak, v.r.**

Pravilnik, NN 3/1994-73